**Ministru kabineta noteikumu projekta „Grozījums Ministru kabineta 2013.gada 17.decembra noteikumos Nr.1478 „Noteikumi par valsts sociālās apdrošināšanas obligāto un brīvprātīgo iemaksu objekta minimālo un maksimālo apmēru” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, pamatojoties uz Ministru kabineta 2013.gada 17.decembra noteikumu Nr.1478 „Noteikumi par valsts sociālās apdrošināšanas obligāto un brīvprātīgo iemaksu objekta minimālo un maksimālo apmēru” 7.punktu, kas nosaka, ka Labklājības ministrija katram kalendāra gadam aprēķina valsts sociālās apdrošināšanas obligāto iemaksu objekta un brīvprātīgo apdrošināšanas iemaksu objekta (turpmāk abi kopā - iemaksu objekts) maksimālo apmēru. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar likuma „Par valsts sociālo apdrošināšanu” 14.panta piekto un sesto daļu iemaksu objekta maksimālo apmēru un tā noteikšanas kārtību, kā arī brīvprātīgo iemaksu objekta minimālo apmēru nosaka Ministru kabinets. 2013.gada 17.decembrī Ministru kabinets pieņēma noteikumus Nr.1478 „Noteikumi par valsts sociālās apdrošināšanas obligāto un brīvprātīgo iemaksu objekta minimālo un maksimālo apmēru” (turpmāk - noteikumi Nr.1478), kuru 5.punktā noteikts iemaksu objekta maksimālais apmērs gadā. Noteikumu Nr.1478 7.punkts nosaka, ka Labklājības ministrija katram kalendāra gadam aprēķina iemaksu objekta maksimālo apmēru. Iemaksu objekta maksimālo apmēru aprēķina, piemērojot iepriekšējā kalendāra gada iemaksu objekta maksimālajam apmēram tautsaimniecībā nodarbināto mēneša vidējo bruto darba samaksas (faktiskajās cenās) izmaiņu indeksu. Saskaņā ar noteikumu Nr.1478 8.punktu darba samaksas izmaiņu indeksu aprēķina, ņemot vērā nākamajam kalendāra gadam Finanšu ministrijas prognozēto darba samaksas pieaugumu vai samazinājumu. Ja iepriekšējā kalendāra gada faktiskais darba samaksas pieaugums vai samazinājums ir lielāks vai mazāks, nekā iepriekš prognozēts, aprēķinot darba samaksas izmaiņu indeksu, ņem vērā darba samaksas pieauguma vai samazinājuma starpību, izmantojot šādu formulu:D(t+1)progn = (tm(t+1)progn + (tm(t)fakt – tm(t)progn))) +1, kurD(t+1)progn – darba samaksas izmaiņu indekss;tm(t+1)progn – nākamajam kalendāra gadam Finanšu ministrijas prognozētais darba samaksas pieaugums vai samazinājums;tm(t)fakt – iepriekšējā kalendāra gada faktiskais darba samaksas pieaugums vai samazinājums;tm(t)progn – iepriekšējam kalendāra gadam Finanšu ministrijas prognozētais darba samaksas pieaugums.

|  |  |  |  |
| --- | --- | --- | --- |
| Algas pieaugums (%) |  |  |  |
|  | 2014 | Indekss | pieaugums |
| Finanšu ministrijas makroekonomiskās prognozes uz 2013.gada 10.jūniju (2014.gada budžets) | 5,1 | 1,051 | 0,051 |
| fakts (Centrālā statistikas pārvalde) | 6,8 | 1,068 | 0,068 |
|  |  |  |  |
|  | 2016 | Indekss | pieaugums |
| Finanšu ministrijas makroekonomiskās prognozes uz 2015.gada 12.jūniju (2016.gada budžets) | 5 | 1,05 | 0,05 |
|  |  |  |  |

D2016 progn = (0,05 + (0,068 – 0,051)) +1 = 1,067 Noteikumu Nr.1478 9.punkts nosaka, ja aprēķinātais darba samaksas izmaiņu indekss ir lielāks vai mazāks par 1, iemaksu objekta maksimālo apmēru nākamajam kalendāra gadam aprēķina, izmantojot šādu formulu:Imax(t+1) = Imax(t) x D(t+1)progn, kurImax(t+1) – nākamā kalendāra gada iemaksu objekta maksimālais apmērs;Imax(t) – iepriekšējā kalendāra gada iemaksu objekta maksimālais apmērs;D(t+1)progn – aprēķinātais darba samaksas izmaiņu indekss.Imax 2016 = 48600 x 1,067 = 51856,20 Noteikumu Nr.1478 10.punkts nosaka, ka aprēķināto iemaksu objekta maksimālo apmēru noapaļo līdz veseliem simtiem euro.  2016.gadam ir aprēķināts iemaksu objekta maksimālais apmērs, t.i., 51856,20 euro. Noapaļojot to līdz veseliem simtiem euro, iemaksu objekta maksimālais apmērs 2016.gadam ir 51 900 euro.  Noteikumu projekts izstrādāts, lai noteiktu iemaksu objekta maksimālo apmēru.  Noteikumu projekts paredz 2016.gadā noteikt iemaksu objekta maksimālo apmēru 51 900 euro, kas noteikts, piemērojot iepriekšējā kalendāra gada iemaksu objekta maksimālajam apmēram tautsaimniecībā nodarbināto mēneša vidējo bruto darba samaksas (faktiskajās cenās) izmaiņu indeksu, kas aprēķināts, pamatojoties uz nākamajam kalendāra gadam Finanšu ministrijas prognozēto darba samaksas pieaugumu.  Tā kā iemaksu objekta maksimālais apmērs tiek piemērots kalendāra gada ienākumiem, tad noteikumu projektā paredzēts spēkā stāšanās laiks 2016.gada 1.janvāris. |
| 3. | Projekta izstrādē iesaistītās institūcijas | Projekts šo jomu neskar. |
| 4.  | Cita informācija | Nav. |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pēc Valsts ieņēmumu dienesta (turpmāk – VID) datiem (dati sagatavoti 2015.gada oktobrī), sociāli apdrošināto personu ar iemaksu algu summu gadā virs 51 900 euro skaits 2014.gadā bija 3 759 personas, bet sociāli apdrošināto personu skaits, kuru iemaksu algu summa gadā bija virs 48 600 euro, bija 4 649 personas. |
| 2.  | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Cita informācija | Nav |
|

|  |
| --- |
| **III** **Tiesību akta projekta ietekme uz valsts budžetu un pašvaldību budžetiem** |
|  | (tūkst. latu) |
| **Rādītāji** | **2015** | Turpmākie trīs gadi |
| **2016** | **2017** | **2018** |
| Saskaņā ar valsts budžetu kārtējam gadam\* | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | **6** |
| 1. Budžeta ieņēmumi: | valsts speciālajā budžetā plānotie ieņēmumi: 2 309 969 449 euro | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets  | valsts speciālajā budžetā plānotie ieņēmumi: 2 309 969 449 euro | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | valsts speciālajā budžetā plānotie izdevumi: 2 147 090 052 euro | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | valsts speciālajā budžetā plānotie izdevumi: 2 147 090 052 euro | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | valsts speciālajā budžetā plānotā finansiālā bilance:   162 897 397 euro | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | valsts speciālajā budžetā plānotā finansiālā bilance:  162 897 397 euro | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** | 0 | 0 | 0 | 0 |
| 5. Precizēta finansiālā ietekme: | **x** | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| \* saskaņā ar FM rīkojumiem līdz 01.10.2015. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts ieņēmumu aprēķins | Iemaksu objekta maksimālais apmērs 2016.gadam aprēķināts, ņemot vērā 2015.gada iemaksu objekta maksimālo apmēru 48 600 euro un aprēķināto darba samaksas izmaiņu indeksu 1,067. Iemaksu objekta maksimālais apmērs 2016.gadam aprēķināts 51 900 euro apmērā.Pēc VID datiem par 2014.gadu (dati sagatavoti 2015.gada oktobrī), sociāli apdrošināto personu ar iemaksu algu summu gadā virs 51 900 euro skaits bija 3 759 personas. |
| 6.2. Detalizēts izdevumu aprēķins | Tā kā iemaksu objekta maksimālā apmēra noteikšana skar nelielu daļu no sociāli apdrošināto personu skaita, tad ietekme uz budžeta izdevumiem būs nebūtiska. |
| 7. Cita informācija | Nav. |

 |
| **VI Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc būtības šie ir tehniski grozījumi, jo noteikumi Nr.1478 paredz Labklājības ministrijai katram kalendāra gadam aprēķināt iemaksu objekta maksimālo apmēru.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |
| **VII Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Ministru kabineta noteikumu projekta izpildi nodrošinās VID un Valsts sociālās apdrošināšanas aģentūra. |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Ministru kabineta noteikumu projekta izpildi VID un Valsts sociālās apdrošināšanas aģentūranodrošinās esošo funkciju ietvaros. |
| 3.  | Cita informācija | Nav |

**Anotācijas IV un V sadaļa -** projekts šīs jomas neskar.

Labklājības ministrs U.Augulis

19.11.2015 10:38

1182

S.Rucka

67021607, Sandra.Rucka@lm.gov.lv